
Riigihanke "Narva kaldapealse promenaadi ehitustööd" korraldamise (138449) tulemuste kinnitamine

1. Asjaolud ja menetluse käik

Narva Linnavalitsuse 31.10.2012.a. korraldusega nr 1095-k kinnitati riigihanke "Narva  kaldapealse promenaadi ehitustööd" korraldamise hankedokumendid ning tehti Narva Linna Arenduse ja Ökonoomika Ametile ülesandeks viia läbi avatud hankemenetlus. 02.11.2012.a. avaldati riigihangete registris hanketeade viitenumbriga 138449.
Tähtaegselt laekus kuus pakkumust:  AS Merko Infra (registrikood 11767130) ja AS Merko Ehitus Eesti (registrikood 12203636) ühispakkumus, Nordecon AS (registrikood 10099962), AS YIT Ehitus (registrikood 10093801), RTS Infraehitus OÜ (registrikood 11716322), AS Ehitusfirma Rand ja Tuulberg (registrikood 10086190) ja Inseneriehituse AS (registrikood 10918041) ühispakkumus, AS Maru Ehitus (registrikood 10714568) ja AS Restor (registrikood 10049450) ühispakkumus, TREV-2 Ehituse OÜ (registrikood 11250266), AS Irbistero (registrikood 10088929) ja AS Teede REV-2 (registrikood 11402434) ühispakkumus.

1) Riigihangete komisjon otsustas tunnistada menetluses esitatud kvalifitseerimis-tingimustele vastavaks järgnevad pakkujad, kes on tõendanud vastavust kõigile kvalifitseerimistingimustele:
· Nordecon AS (registrikood 10099962);

· TREV-2 Ehituse OÜ (registrikood 11250266), AS Irbistero (registrikood 10088929) ja AS Teede REV-2 (registrikood 11402434);

· AS Merko Infra (registrikood 11767130) ja AS Merko Ehitus Eesti (registrikood 12203636);

· RTS Infraehitus OÜ (registrikood 11716322), AS Ehitusfirma Rand ja Tuulberg (registrikood 10086190) ja Insenerehituse AS (registrikood 10918041);

· AS Maru Ehitus (registrikood 10714568) ja AS Restor (registrikood 10049450);
2) Riigihangete komisjon jättis riigihangete seaduse § 39 lõike 4’ alusel hankemenetluses kvalifitseerimata AS YIT Ehitus (registrikood 10093801), mis ei ole esitanud:

a. hanketeate punkti III.2.3) alapunktis 4 nõutud diplomi koopiat projektijuhi hariduse tõendamiseks;

b. hanketeate punkti III.2.3) alapunktis 5 nõutud diplomi koopiat objektijuhi hariduse tõendamiseks;

c. hanketeate punkti III.2.3) alapunktis 6 nõutud teise isiku kinnitust (lisa 8 vormil)   hankelepingu täitmisel osalemise kohta isikult, keda pakkuja vastavalt pakkuja kvalifikatsiooni tõendamiseks kasutatavate teiste isikute nimekirjale (lisa 7 vormil) kasutab hüdrotehnilise ehitamise MTR registreeringu (nõue hanketeate punkti III.2.3) alapunktis 2) olemasolu tõendamiseks.   
3) Narva Linnavalitsuse korraldustega 29.12.2005 nr. 1400-k moodustatud ja 10.09.2008 nr. 1129-k, 18.02.2009 nr. 165-k, 18.11.2009 nr. 1347-k, 22.02. 2010 nr. 237-k, 01.06.2011 nr. 522-k, 29.06.2011 nr 625-k ning 11.07.2012 nr. 675-k muudetud riigihangete komisjon avas pakkumused, kvalifitseeris ning tunnistas punktis 1) nimetatud pakkujate poolt esitatud pakkumused riigihanke tingimustele vastavaks vastavalt hankedokumentidele, Narva Linnavalitsuse 08. märtsi 2006.a määrusele nr 298 "Riigihangete läbiviimise reglement"  ja Riigihangete seadusele.
2. Õiguslikud alused

Narva Linnavalitsuse 08.03.2006. a määruse nr 298 "Riigihangete läbiviimise reglement" (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks
3. Otsus
Kinnitada riigihanke "Narva kaldapealse promenaadi ehitustööd“ korraldamine (viitenumber: 138449) kõik korralduse punktis 1 loetletud tulemused ning tunnistada edukaks RTS Infraehitus OÜ (registrikood 11716322), AS Ehitusfirma Rand ja Tuulberg (registrikood 10086190) ja Inseneriehituse AS (registrikood 10918041) ühispakkumus kogumaksumusega 3 830 449,76 EUR (koos tellija reserviga ilma käibemaksuta).
4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada hankija otsusest pakkujaid.

4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

